Colette L. Brix (DF), 2008-05-27:
Tak for det, tak til ministeren og tak til de forskellige partier.
Alle er jo stort set enige om, at de mindre virksomheder og de selvstændigt erhvervsdrivende, dvs. personligt ejede virksomheder, udgør et meget vigtigt vækstlag i erhvervslivet og i økonomien.
Selv store koncerner som A.P. Møller, Mærsk, Carlsberg, Danfoss og JYSK er startet som selvstændigt erhvervsdrivende.
De mindre virksomheder og de selvstændigt erhvervsdrivende er derfor også morgendagens koncerner og fornyelse af den danske erhvervsstruktur, og derfor skal vi gøre alt, hvad vi kan, for den meget store gruppe af virksomheder, og de skal have fjernet nogle barrierer.
I dag er der desværre stadig væk forskelsbehandling af selvstændigt erhvervsdrivende i forhold til f.eks. selskaber og lønmodtagere.
I regeringsgrundlaget er der ikke mindre end 281 forslag, men der er kun 4 forslag, der er rettet mod mindre virksomheder.
Der er forslag om, at det skal være lettere at starte egen virksomhed, forslag om fjernelse af kapitalkravet for anpartsselskaber, forslag om mere undervisning i iværksætteri, og at der nedsættes et udvalg, der skal se på, hvordan der kommer mere risikovillig kapital, lidt om bedre rådgivning, forslag om færre administrative byrder, forslag om at hæve maksimumsbeløbet for et kom i gang-lån fra ½ mio. kr. til 1 mio. kr.
Faktisk er der ingen af disse forslag, der direkte er rettet mod selvstændigt erhvervsdrivende.
Derfor har vi i Dansk Folkeparti valgt at fremsætte dette beslutningsforslag om en kommission, som skal skabe bedre og mere rimelige forhold for selvstændigt erhvervsdrivende for at få mere balance ind i udformningen af den erhvervspolitik, vi har.
Der er jo nedsat andre kommissioner.
Vi skal i sidste ende alle leve af, at der er virksomheder, som genererer indtjening og skaber arbejdspladser, og derfor er denne kommission mindst lige så vigtig hvis ikke vigtigere.
Uden konkurrencedygtige virksomheder er der ingen velstand eller velfærd.
Selv om 60 pct. af alle virksomheder er selvstændigt erhvervsdrivende, høres de desværre sjældent i dansk politik.
Det er en skam, da det immer væk drejer sig om 160.000 virksomheder.
De skal have en stemme, og de skal ikke sættes uden for døren.
Forslaget koster ikke en krone, det er udelukkende for at fokusere på denne vigtige gruppe og ikke mindst finde frem til de mange benspænd, som disse virksomheder udsættes for.
Selvstændigt erhvervsdrivende diskrimineres, dvs. stilles dårligere end selskaber og lønmodtagere på en række områder inden for skatte-, erhvervs- og arbejdsmarkedspolitik.
Det er da ikke rimeligt.
Derfor bør sådan en kommission forankres i Økonomi- og Erhvervsministeriet med deltagelse af alle relevante ministerier, interesseorganisationer og eksterne eksperter.
Den her sag er ikke poppet op sådan ud af ingenting.
Jeg kom her i 2001.
Der er f.eks. et spørgsmål, som jeg stillede til Svend Erik Hovmand, der går på, at jeg af principielle grunde gerne ser, at der indføres fradrag for selvstændigt erhvervsdrivendes præmie til sygedagpengeforsikring.
Hertil blev der svaret: Regeringen lægger stor vægt på at skabe bedre forhold for de selvstændigt erhvervsdrivende og arbejder i den forbindelse for, at de ikke skal være ringere stillet end de ansatte.
Det er imidlertid ikke muligt at løse alle problemer på én gang.
Regeringen har i denne omgang valgt at prioritere de selvstændiges mulighed for at spare op til pension, som det fremgår af det supplerende regeringsgrundlag »Vækst, Velfærd - Fornyelse II«.
Det betyder ikke, at regeringen har opgivet tanken om fradrag for selvstændigt erhvervsdrivendes præmie til sygedagpengeforsikring.
Jeg vil imidlertid anmode om, at de, der ønsker i øvrigt velbegrundede skattefradrag indført, bidrager med forslag til, hvordan der kan skaffes finansiering til lempelsen.
Så vil jeg også gerne gå lidt tilbage til alle de ting, der er blevet sagt her i salen i dag.
Jeg hørte, at SF mente, at man nu også skulle have et kørekort, når man var selvstændig, så man kunne finde ud af det med ansatte, og så man kunne håndtere alt det der.
Det kan vi godt.
Man skal ikke være så nervøs for det, for det kan vi sagtens finde ud af.
Men der kan jo godt være brodne kar, det kan der være alle steder, og det siger vi heller ikke der ikke kan være her.
Den der politik, som Socialdemokraterne også vil have, skal være visionær, der skal ske noget mere, og vi skal endelig være gode mod erhvervslivet osv., men når man så ser på det, skal vi passe på de supplerende dagpenge, som Dansk Folkeparti har været med i en aftale om osv. osv.
Det var ikke det, det her handlede om.
Det her handlede om ligestilling, det handlede om, at de små selvstændige for en gangs skyld fik et talerør, så de kunne spørge: Er der noget galt med det her?
Er det virkelig rigtigt, at man, fordi man laver et selskab, man kan beskytte sig i, kan trække sygedagpengeforsikring fra, men det kan man ikke, når man er almindelig selvstændig og ikke omklamret af et selskab, der skal sendes over i Erhvervs- og Selskabsstyrelsen?
Er det det, vi snakker om?
Vi ville såmænd bare så gerne have nedsat en kommission, der ikke kostede en krone, og som skulle se på de ting, de råber om derude.
Vi har ikke ligestilling!
Dansk Håndværks Kvinder nævner det, hver gang de kommer i Folketinget: Der er ikke ligestilling, Colette.
Hver eneste gang nævner de det.
Det ved man jo også godt, når man selv er med.
Hvad med Håndværksrådet?
Men det er måske ligegyldigt, for det er kun små selvstændige, og de snyder jo sikkert, hvis de skal have sygedagpengeforsikringen.
Hvis de skal have penge, så snyder de sikkert.
Jeg hørte jo godt Enhedslistens hr. Frank Aaen dernede; der er jo nok et eller andet med, at vi ikke rigtig sådan lige kan se, hvad det er, de laver.
Jeg gerne spørge om en ting: Tror man, at en lille selvstændig, der har bygget sin egen butik, ville gå hen og bytte bytte købmand for sygedagpenge på 700 kr. i stedet for at fare ud i sin egen butik og genere noget mere skub i butikken og tjene nogle flere penge?
Man ville være en meget, meget dårlig bogholder i sin egen butik, hvis det var sådan nogle numre, man gik og tænkte i.
Det er det ikke!
Det, det er, er - og jeg taler på nogle menneskers vegne - om vi ikke herindefra bare en gang kunne sætte os ned og sige, at vi skulle se at få det her område afdækket.
Det var det eneste, jeg ville, intet andet, det var det eneste, og det kostede ikke en krone.
Vi ville såmænd bare så gerne have nedsat en kommission, der ikke kostede en krone, og som skulle se på de ting, de råber om derude.
Vi har ikke ligestilling!
Dansk Håndværks Kvinder nævner det, hver gang de kommer i Folketinget: Der er ikke ligestilling, Colette.
Hver eneste gang nævner de det.
Hvad med Håndværksrådet?
Men det er måske ligegyldigt, for det er kun små selvstændige, og de snyder jo sikkert, hvis de skal have sygedagpengeforsikringen.
Hvis de skal have penge, så snyder de sikkert.
Jeg hørte jo godt Enhedslistens hr. Frank Aaen dernede; der er jo nok et eller andet med, at vi ikke rigtig sådan lige kan se, hvad det er, de laver.
Jeg gerne spørge om en ting: Tror man, at en lille selvstændig, der har bygget sin egen butik, ville gå hen og bytte bytte købmand for sygedagpenge på 700 kr. i stedet for at fare ud i sin egen butik og genere noget mere skub i butikken og tjene nogle flere penge?
Man ville være en meget, meget dårlig bogholder i sin egen butik, hvis det var sådan nogle numre, man gik og tænkte i.
Det er det ikke!
Det, det er, er - og jeg taler på nogle menneskers vegne - om vi ikke herindefra bare en gang kunne sætte os ned og sige, at vi skulle se at få det her område afdækket.
Det var det eneste, jeg ville, intet andet, det var det eneste, og det kostede ikke en krone.